การเสริมสร้างจิตสาธารณะของนักเรียนมีธยมศึกษาตอนต้นโรงเรียนนานาชาติอินเตอร์เนชั่นแนลไฟโอเนียร์ส โดยการปรึกษากลุ่มตามแนวทฤษฎีเกสตัลท์
Enhancement of public mind among junior high school students International Pioneers International School by consulting groups according to the Gestalt theory
จิตสาธารณะ -- การศึกษาและการพัฒนา
การให้คำปรึกษากลุ่ม -- ทฤษฎีเกสตัลท์
คุณธรรมและจริยธรรมในโรงเรียน -- การเสริมสร้าง
การวิจัยนี้เป็นการวิจัยกึ่งทดลอง โดยมีวัตถุประสงค์เพื่อ 1) เพื่อเปรียบเทียบจิตสาธารณะของนักเรียนมัธยมศึกษาตอนต้นกลุ่มทดลองที่ได้รับการปรึกษากลุ่มตามทฤษฎีเกสตัลท์ก่อนและหลังการทดลองและ 2) เพื่อเปรียบเทียบจิตสาธารณะของนักเรียนมัธยมศึกษาตอนต้นระหว่าง กลุ่มทดลองที่ได้รับการปรึกษากลุ่มตามทฤษฎีเกสตัลท์กับกลุ่มควบคุมที่ได้รับการดูแลตามระบบการดูแลของโรงเรียน กลุ่มตัวอย่างจำนวน 16 คน โดยสุ่มอย่างง่าย เป็นกลุ่มทดลองและกลุ่มควบคุม กลุ่มละ 8 คน โดยกลุ่มทดลองได้เข้าร่วมการปรึกษากลุ่ม และกลุ่มควบคุมได้รับการดูแลตามระบบ การดูแลของโรงเรียน เครื่องมือที่ใช้ในการวิจัยประกอบด้วย 1) แบบวัดจิตสาธารณะของนักเรียน มัธยมศึกษาตอนต้น มีค่าดัชนีความสอดคล้อง 0.67-1.00 และค่าความเที่ยงโดยรวมเท่ากับ 0.76 และ 2) การปรึกษากลุ่มตามแนวทฤษฎีเกสตัลท์มีค่าดัชนีความสอดคล้อง (IOC) อยู่ระหว่าง 0.67-1.00 การวิเคราะห์ข้อมูลเชิงปริมาณใช้สถิติบรรยาย ซึ่งได้แก่ ค่าเฉลี่ย ส่วนเบี่ยงเบนมาตรฐานและสถิติ เชิงเปรียบเทียบโดยใช้ Wilcoxon signed rank test และ Mann-Whitney U test ผลการวิจัยพบว่า 1. ผลการเปรียบเทียบจิตสาธารณะของนักเรียนมัธยมศึกษาตอนต้นกลุ่มทดลองหลังได้รับ การปรึกษากลุ่มตามแนวทฤษฎีเกสตัลท์สูงขึ้นกว่าก่อนได้รับการปรึกษากลุ่มอย่างมีนัยสำคัญทางสถิติที่ ระดับ .05 หากพิจารณารายด้านพบว่า ด้านการใช้และการดูแลสาธารณสมบัติและด้านการถือเป็นหน้าที่ ที่ต้องปฏิบัติแตกต่างกันอย่างมีนัยสำคัญทางสถิติที่ระดับ .05 ส่วนด้านการรับรู้และเคารพในสิทธิของ บุคคลไม่แตกต่างกัน 2. ผลการเปรียบเทียบจิตสาธารณะของนักเรียนมัธยมศึกษาตอนต้นระหว่างกลุ่มทดลอง และกลุ่มควบคุมหลังได้รับการปรึกษากลุ่มตามแนวทฤษฎีเกสตัลท์โดยรวมแตกต่างกันอย่างมีนัยสำคัญ ทางสถิติที่ระดับ .05 เมื่อพิจารณารายด้านพบว่า ด้านการถือเป็นหน้าที่ที่ต้องปฏิบัติแตกต่างกัน อย่างมีนัยสำคัญทางสถิติที่ระดับ.05 ส่วนด้านการใช้และการดูแลสาธารณสมบัติและด้านการรับรู้ และเคารพในสิทธิของบุคคลไม่แตกต่างกัน คำสำคัญ : จิตสาธารณะ การปรึกษากลุ่มตามแนวทฤษฎีเกสตัลท์นักเรียนมัธยมศึกษาตอนต้น
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
กาญจนา สุทธิเนียม
อโนทัย แทนสวัสดิ์
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
วิทยาศาสตรมหาบัณฑิต
สาขาวิชาจิตวิทยาการปรึกษา